လုၵ်ႈႁဵၼ်း တီႈၸၼ်ႉၸွမ် ထူဝ်ႇၶျူဝ်ႇ မိူင်းၵျႃႇပၢၼ်ႇ ၸိူဝ်းလႆႈႁပ်ႉၸုမ်ႈၶူး ၼႂ်းပီႊၼႆႉ ဢမ်ႇလႆႈႁပ်ႉၸွမ်းၼင်ႇ ၾိင်ႈထုင်းမိူင်းၵျႃႇပၢၼ်ႇ၊ ယွၼ်ႉတၢင်းပဵၼ် ၶူဝ်းဝိတ်ႈ ၼႆႉလႄႈ လုၵ်ႈႁဵၼ်းၶဝ်လႆႈဢဝ် ႁုၼ်ႇႁၢင်ႊၸၢၵ်ႈသေ မႃးႁပ်ႉၸုမ်ႈၶူးတၢင်ၶဝ် ၼႆယဝ်ႉ။ ပၢင်ႁပ်ႉၸုမ်ႈၶူးၼႆႉ ၸတ်းႁဵတ်း မိူဝ်ႈမၢတ်ႈ ဝၼ်း လုၵ်ႈႁဵၼ်းၶဝ် ၸႂ်ႉၾူၼ်း ႁွင်ႉႁဝ်းႁၢင်ႊသဵင် သေ ၸႂ်ႉႁုၼ်ႇႁၢင်ႊၸၢၵ်ႈ ႁပ်ႉၶူးဢဝ် ၼႆယဝ်ႉ။ တၢင်းပဵၼ်ပွတ်ႇၵႂ်ႈ ၶူဝ်းဝိတ်ႈ ဢၼ်တႄႇပဵၼ်မႃး တီႈဝဵင်းဝူႇႁၢၼ်ႉ မိူင်းၶႄႇၼၼ်ႉ မိူဝ်ႈလဵဝ်ၽႄႈၸွတ်ႇလုမ်ႈၾႃႉဝႆႉသေ မီးၵူၼ်းတိတ်းၸပ်း ၼပ်ႉႁူဝ်လၢၼ်ႉၵေႃႉ လႄႈ တၢႆ ၼပ်ႉႁူဝ်မိုၼ်ႇၵေႃႉယဝ်ႉ။ ယွၼ်ႉၼၼ်လႄႈ ႁူင်းႁဵၼ်း၊ ပွႆးလၢမ်း၊ တီႈၵူၼ်းၵိုၼ်းၶွၼ်ႈ ၸိူဝ်းၼႆႉ လႆႈဢိုတ်းပႅတ်ႈသဵင်ႈသဵင်ႈ။ ၵွပ်ႈၼၼ် လုၵ်ႈႁဵၼ်းၶဝ် ၸင်ႇႁႃးလၢႆးတၢင်း ႁႂ်ႈလႆႈဢဝ် ႁုၼ်ႇႁၢင်ႊၸၢၵ်ႈၼႆႉတၢင်တူဝ်ၶဝ်သေ ၶဝ်ႈႁပ်ႉၸုမ်ႈၶူး